Օտտորինո Ռեսպիգի

Օտտորինո Ռեսպիգի () (), իտալացի կոմպոզիտոր։

Կենսագրություն 
Ավարտել է Բոլոնյայի երաժշտական լիցեյը 1899 թվականին։ 1901-1903 թվականներին իտալական օպերայի խմբի հետ որպես ջութակահար եղել է Մոսկվայում և Պետերբուրգում, դասեր առել Նիկոլայ Անդրեևիչ Ռիմսկի-Կորսակովից (կոմպոզիցիա և գործիքավորում)։ 1902 թվականին Բեռլինում պարապել է Մարտին Բրուխի մոտ (կոմպոզիցիա)։ Հանդես է եկել որպես ջութակահար, ալտահար, դաշնակահար և դիրիժոր։ 1913 թվականից Հռոմի «Սանտա-Չեչիլիա» ակադեմիայի պրոֆեսոր (1924 թվականից, 1926 թվականին՝ նաև տնօրեն)։ Ռեսպիգիի ստեղծագործությանը բնորոշ են իմպրեսիոնիստական և նեոկլասիցիստական միտումները։ Առավել ճանաչման են արժանացել Ռեսպիգիի նվագախմբային գործերը՝ «Հռոմի շատրվանները» (1916), «Բոտաիչելլիի եռապատկերը» (1927), «Հռոմեական տոնախմբություններ» (1928) և այլն։ Գրել է նաև օպերաներ («Բելֆագոր» 1923), բալետներ, սիմֆոնիկ, կամերային-գործիքային երկեր, «Գարուն» քնարական պոեմը (ըստ Կոստան Զարյանի «Երեք երգ»-ի, խառը երգչախմբի, նվագախմբի և մենակատարների համար, 1923), ռոմանսներ և երգեր՝ Վիկտոր Հյուգոյի, Մորիս Մետեռլինկի, Ռաբինդրանաթ Թագորի, Ներսես Շնորհալու, Կոստան Զարյանի խոսքերով։

Ծանոթագրություններ 

Իտալացի կոմպոզիտորներ
Բոլոնյա քաղաքում ծնվածներ
Օպերային կոմպոզիտորներ
20-րդ դարի դասական կոմպոզիտորներ
Իտալացի դիրիժորներ
Իտալացի երաժշտագետներ
Իտալացի երաժիշտներ
Իտալացի մանկավարժներ